cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.311
title: การศึกษาความเป็นไปได้ของที่ดินในอำเภอหาดใหญ่ จังหวัดสงขลา

description: การศึกษาความเป็นไปได้ฉบับนี้เป็นการศึกษาความเป็นไปได้ของที่ดินในอำเภอหาดใหญ่ จังหวัดสงขลา ในลักษณะ Site looking for Use ที่ดินแปลงที่นำมาศึกษามีรูปร่างหลายเหลี่ยม ขนาดที่ดินรวม 3 ไร่ 1 งาน 17.1 ตารางวา (5,268.40 ตารางเมตร) ตั้งอยู่ติดกับถนนราษฎร์ยินดี ซอย 14 และซอยหอยมุกต์ มีระยะทางห่างจากตัวเมืองและย่านการค้าของหาดใหญ่ ประมาณ 3 กิโลเมตร โดยโครงการได้ศึกษาเปรียบเทียบการใช้ประโยชน์ของที่ดินที่เป็นไปได้เพื่อพัฒนาอสังหาริมทรัพย์ประเภทต่างๆ บนที่ดินแปลงนี้โดยการวิเคราะห์ความเหมาะสมทั้งในด้านกฎหมาย ลักษณะทางกายภาพ การตลาด และการเงิน ก่อนจะสรุปว่า ที่ดินแปลงนี้มีความเป็นไปได้และความเหมาะสมที่จะพัฒนาเป็นโครงการอสังหาริมทรัพย์ประเภทโรงแรมออกแบบโครงการโรงแรมให้เป็นอาคาร 10 ชั้น รูปแบบอาคารภายนอกเป็นแนวโมเดิร์น และเรียบง่าย ชั้นที่ 1 และ 2 เป็นพื้นที่ส่วนกลาง ล็อบบี้ ห้องอาหารห้องประชุม และห้องจัดเลี้ยง สิ่งอำนวยความสะดวกต่างๆ และสระว่ายน้ำชั้นที่ 3 – 10 เป็นพื้นที่ส่วนกลางและห้องพักจำนวน 314 ห้อง โดยแบ่งรูปแบบห้องพักออกเป็น 3 แบบ ได้แก่ ห้องพักมาตรฐาน Deluxe Room ขนาด 35 ตารางเมตร ราคา 1,450 บาทต่อคืน จำนวน 294 ห้อง ห้อง Suite ขนาด 70 ตารางเมตร ราคา 2,900 บาทต่อคืน จำนวน 18 ห้อง และห้อง Honeymoon Suite ขนาด 105 ตารางเมตร ราคา 4,350 บาทต่อคืน จำนวน 2 ห้องด้านการตลาดโรงแรมทำการสื่อสารทางการตลาดแบบบูรณาการ (Integrated Marketing Communication; IMC) โดยแบ่งช่องทางการสื่อสารทางการตลาดกับกลุ่มลูกค้าเป้าหมาย 4 กลุ่มที่แตกต่างกัน โดยกลุ่มลูกค้านักท่องเที่ยวต่างชาติหรือกรุ๊ปทัวร์ ใช้ช่องทางการสื่อสารการตลาดผ่านตัวแทนจำหน่าย กลุ่มลูกค้านักท่องเที่ยวชาวไทย ใช้ช่องทางโซเชียลมีเดียและตัวแทนท่องเที่ยวออนไลน์ กลุ่มลูกค้าธุรกิจและการค้า ใช้ช่องทางการเป็นพันธมิตรกับองค์กร และกลุ่ม MICE และ Wedding ใช้ช่องทางการจัดแสดงสินค้าและบริการตามงานแสดงสินค้าต่างๆ ด้านการเงิน โครงการนี้มีมูลค่าลงทุนโครงการรวมทั้งสิ้น 824,312,911 บาท โดยใช้สัดส่วนเงินกู้ 50% และสัดส่วนส่วนของเจ้าของ 50% ใช้อัตราดอกเบี้ยเงินกู้ MLR+1 หรือ 7.5% และมีต้นทุนของเงินทุน (WACC) อยู่ที่ 8% โครงการนี้ให้อัตราผลตอบแทน (IRR) ในกรณีปกติ (Base Case) อยู่ที่ 11.65% มูลค่าปัจจุบันสุทธิ (NPV) เท่ากับ 188,448,098.30 บาท ระยะเวลาคืนทุน (Payback Period) อยู่ที่ 9 ปี 5 เดือน และใช้ระยะเวลาก่อสร้างโครงการทั้งหมด 24 เดือน ดังนั้นโครงการมีความเป็นไปได้ทางการเงินและมีความน่าสนใจในการลงทุน
DOI: 10.14457/tu.the.2015.313
title: การศึกษาความเป็นไปได้ในการพัฒนาอสังหาริมทรัพย์เชิงพาณิชย์ย่านปิ่นเกล้า-บรมราชชนนี

description: ที่ดินที่ทำการศึกษานี้มีที่ตั้งอยูบนถนนพระปิ่นเกล้า-บรมราชชนนี อยู่ระหว่างเทสโก้โลตัส สาขาปิ่นเกล้า และ ศูนย์การค้าเซ็นทรัล สาขาปิ่นเกล้า โดย ลักษณะทางกายภาพของที่ดินนั้น มีลักษณะเป็น รูปตัวแอล (L) หน้ากว้าง 22 เมตร และลึก 50.32 เมตร ที่ดินถมแล้วระดับสูงกว่าพื้นถนนพระปิ่นเกล้าเล็กน้อย ขนาดที่ดินรวม 383 ตารางวา อยูใกล้เทสโก้โลตัส สาขาปิ่นเกล้า และ ศูนย์การค้าเซ็นทรัล สาขาปิ่นเกล้า และท่ารถตู้ โดยมีความหนาแน่นของนักเรียน นักศึกษา และกลุ่ม คนทำงานสูง รวมทั้งในอนาคตจะมีส่วนต่อขยายรถไฟฟ้าสายสีน้ำเงินมาบนถนนจรัญสนิทวงศ์ ซึ่งอยู่ไม่ห่างจากที่ดินที่นำมาศึกษา ผู้จัดทำได้ทำการศึกษาความเป็นไปได้ในการพัฒนาโครงการบนที่ดินแปลงนี้โดยใช้การวิเคราะห์ด้านการเงิน กฏหมาย ตลาด และกายภาพ จะเห็นได้ว่ามีความเป็นไปได้ในการพัฒนาเป็นอาคารพาณิชย์ในรูปแบบ ตลาดในร่มขนาด 3 ชั้น ทั้งนี้ทางผู้จัดทำได้ทำทดสอบสมมุติฐานในสถานการ์ณปกติ (Base Case), ดีที่สุด (Best Case) และ แย่ที่สุด (Worst Case) ซึ่งได้ NPV เป็นบวกและ IRR เป็นที่พอใจทั้งสิ้น โดยที่สถานการ์ณปกติ NPV มีค่าเท่ากับ 34,237,223 บาท IRR 24.94% เท่ากับ และคืนทุนใน 5 ปี 6 เดือน สรุปผลการวิเคราะห์พบว่ามีความเป็นไปได้ที่จะพัฒนาโครงการนี้เนื่องจากผลตอบแทนได้รับ คุ้มค่าแก่การลงทุน ที่สำคัญที่สุดคือสามารถตอบสนองให้ตรงต่อความต้องการของกลุ่มเป้าหมายที่อยู่อาศัยในย่านนี้ได้อย่างเต็มที่
DOI: 10.14457/tu.the.2015.314
title: การศึกษาความเป็นไปได้ของโครงการอพาร์ทเม้นท์บนพื้นที่ห้วยขวาง

description: ที่ดินที่นามาศึกษาความเป็นไปได้นั้นตั้งอยู่บนถนนประชาราษฏ์บาเพ็ญ 24 ซึ่งเป็นซอย หลักในการสัญจรไปถนนรัชดาภิเษก พระราม 9 ลาดพร้าว เลียบทางด่วนรามอินทราฯ อยู่ใจกลาง ชุมชน มีอัตราเข้าพักเฉลี่ยของอพาร์ทเม้นท์โดยรอบที่มากถึง 95% หรือเรียกได้ว่าค่อนข้างดี และห่าง จากรถไฟฟ้าใต้ดินเพียง 1 กิโลเมตร ที่ดินดังกล่าวมีลักษณะเป็นสี่เหลี่ยมผืนผ้า หน้ากว้าง 48 เมตร และลึก 24 เมตร ที่ดินมีขนาดทั้งสิ้น 276 ตารางวา ซึ่งจากการศึกษาเบื้องต้นแล้วพบว่า ทรัพย์ดังกล่าวเหมาะสมแก่การ นามาพัฒนาเป็นโครงการอพาร์ทเม้นท์ให้เช่าอย่างไรก็ดีถึงแม้ในปี 2558 นี้จะมีสภาพเศรษฐกิจที่ฝืดเคืองแต่การลงทุนอสังหาริม ทรัพย์เพื่อเก็บค่าเช่านั้นจะกลับมาน่าสนใจ เนื่องจากว่าต้นทุนการพัฒนาโครงการนั้นถูกลง และ อพาร์ทเม้นท์ถือว่าเป็นปัจจัย 4 ขณะที่ที่ดินที่จะพัฒนานั้นมีอัตราการเข้าพักที่สูงดังนั้นผู้จัดทาจึงตัดสินใจทาการศิกษาความเป็นไปได้ของการพัฒนาที่ดินแปลงนี้เพื่อใช้ ประโยชน์เป็นอพาร์ทเม้นท์ให้เช่าโดยทั้งนี้ผู้จัดทาได้จัดทาเป็นข้อมูลเบื้องต้นเพื่อประกอบการตัดสินใจ การพัฒนา และพิจารณาว่าควรจะพัฒนาออกมาในรูปแบบใด เพื่อให้ได้ค่าเช่าที่คุ้มค่าที่สุด ในขณะที่ ต้องทาให้แน่ใจว่าโครงการนี้จะมีความเสี่ยงที่ต่าและรายรับอยู่เกณฑ์ที่ยอมรับได้ ทั้งนี้ผลลัพท์ที่ได้จาก การศึกษาพบว่า จานวนคู่แข่งของโครงการโดยรอบนั้นค่อนข้างมาก แต่อัตราการเช่าก็ยังอยู่ในเกณฑ์ ที่ดีมากและอัตราผลตอบแทน ไม่ว่าจะเป็น NPV, IRR และ Payback Period ในทุกกรณีที่ ทาการศึกษาล้วนอยู่ในเกณฑ์ที่ผู้จัดทาพิจารณาได้ว่าน่าสนใจอย่างมาก
DOI: 10.14457/tu.the.2015.315
title: การศึกษาความเป็นไปได้บนที่ดินถนนเลียบคลองทวีวัฒนา กรุงเทพฯ

description: โครงการ THE PLUS เป็นโครงการประเภททาวน์โฮม ติดถนนเลียบคลองทวีวัฒนา พื้นที่โครงการ 24-2-8 ไร่จำนวน 289 ยูนิต  จับกลุ่มลูกค้ารายได้ต่อครัวเรือน 40,000-60,000 บาท พื้นที่แปลงมาตรฐาน 20 ตารางวาพื้นที่ใช้สอย 140 ตารางเมตร หน้าบ้านกว้าง 5.7 เมตร ตัวบ้านลึก 14 เมตรจำนวนห้องนอน 3 ห้อง จำนวนห้องน้ำ 3 ห้อง จำนวนที่จอดรถ 2 คัน ราคาขาย2,640,000 -3,100,000 บาทสิ่งอำนวยความสะดวก ประกอบด้วย ระบบรักษาความปลอดภัยตลอด 24 ชั่วโมง กล้องซีซีทีวี รอบโครงการ ตู้ยามแลกบัตรเข้าสำหรับผู้ที่มาเยี่ยม ลูกบ้านภายในโครงกาตลอด 24 ชั่วโมง สวนสาธารณะที่เน้นความร่มรื่น ร้านค้าสะดวกซื้อหน้าโครงการ การลงทุน ค่าที่ดินและปรับปรุงที่ดิน 259,200,000 บาท ค่าก่อสร้าง 284,720,000 บาท ค่าใช้จ่ายอื่นๆ 116,965,739 บาท รวมเป็นเงินทั้งสิ้น 660,885,739 บาทแหล่งเงินลงทุนมาจาก 2 แหล่ง ได้แก่ ส่วนของเจ้าของ และการกู้ธนาคาร โดยเป็นเงินลงทุนเจ้าของโครงการเป็น 109,499,976 บาท (22.34%) ส่วนที่เป็นเงินกู้ธนาคารอีก 380,744,000 บาท (77.66%)ผลการวิเคราะห์ทางการเงินจากการวิเคราะห์ความเป็นไปได้ทางการเงินจากกระแสเงินสดของโครงการได้ผลสรุปดังนี้ มูลลค่าปัจจุบันสุทธิ (NPV) 86,141,650 บาท อัตราผลตอบแทนในการลงทุน (IRR) 26.23 %จากผลข้างต้นจะเห็นว่า THE PLUS มีความเป็นไปได้ทางการเงิน ดังนั้นจึงเป็นโครงการที่มีความน่าสนใจในการลงทุน
DOI: 10.14457/tu.the.2015.316
title: ผลของโปรแกรมการฝึกไบโอฟีดแบคชนิดควบคุมอัตราการแปรปรวนการเต้นของหัวใจต่ออาการซึมเศร้าในผู้ใหญ่โรคซึมเศร้า

description: บทคัดย่อโรคซึมเศร้ามีแนวโน้มเพิ่มสูงขึ้นเรื่อยๆ และส่วนมากพบในวัยผู้ใหญ่เป็นโรคที่ส่งผลกระทบต่อคุณภาพชีวิตของผู้ป่วย และครอบครัวซึ่งอาจนำไปสู่ปัญหาสังคมชุมชนและประเทศการศึกษานี้เป็นการวิจัยกึ่งทดลอง มีวัตถุประสงค์เพื่อศึกษาผลของโปรแกรมการฝึก     ไบโอฟีดแบคชนิดควบคุมอัตราการแปรปรวนการเต้นของหัวใจต่ออาการซึมเศร้าในผู้ใหญ่ โรคซึมเศร้า กลุ่มตัวอย่าง คือ กลุ่มผู้ป่วยโรคซึมเศร้าวัยผู้ใหญ่ ที่มารับการรักษาที่โรงพยาบาลชุมชนในจังหวัดลพบุรี อายุระหว่าง 20-59 ปี จำนวน 66 ราย สุ่มเข้ากลุ่มทดลองและกลุ่มควบคุม กลุ่มละ 33 ราย กลุ่มทดลองได้รับโปรแกรมการฝึกไบโอฟีดแบคชนิดควบคุมอัตราการแปรปรวนการเต้นของหัวใจร่วมกับได้รับการดูแลตามปกติ  โปรแกรมการฝึกมีจำนวน 10 ครั้ง ครั้งละ 60–90 นาที สัปดาห์ละ    2 ครั้ง และมีการฝึกหายใจที่บ้านทุกวัน อย่างน้อย ครั้งละ 20 นาทีติดต่อกัน และสำหรับกลุ่มควบคุมได้รับการดูแลตามปกติ เก็บข้อมูลก่อน และหลังการทดลองโดยใช้แบบประเมินอาการซึมเศร้าของเบ็ค (Beck depression inventory; BDI) วิเคราะห์ข้อมูลส่วนบุคคลของกลุ่มตัวอย่างโดยใช้สถิติพรรณนาแจกแจงความถี่ คำนวณค่าร้อยละ เปรียบเทียบค่าเฉลี่ยคะแนนอาการซึมเศร้าของกลุ่มทดลอง และกลุ่มควบคุมก่อนและหลังได้รับโปรแกรมการฝึกไบโอฟีดแบคชนิดควบคุมอัตราการแปรปรวนการเต้นของหัวใจ ด้วยสถิติ dependent t-test และเปรียบเทียบผลต่างค่าเฉลี่ยคะแนนอาการซึมเศร้าก่อน และหลังได้รับโปรแกรมการฝึกไบโอฟีดแบคชนิดควบคุมอัตราการแปรปรวนการเต้นของหัวใจระหว่างกลุ่มทดลอง และกลุ่มควบคุมโดยใช้สถิติ independent t-test ผลการวิจัยพบว่า 1) ค่าเฉลี่ยคะแนนอาการซึมเศร้า ของกลุ่มทดลองหลังจากได้รับการฝึกโปรแกรมไบโอฟีดแบคชนิดควบคุมอัตราการแปรปรวนการเต้นของหัวใจ (M=4.45, SD.=5.54)  ลดลงอย่างมีนัยสำคัญทางสถิติ (t=12.15, p
DOI: 10.14457/tu.the.2015.317
title: ผลของโปรแกรมการดูแลสุขภาพแบบองค์รวมต่อพฤติกรรมการดูแลเด็กของผู้ดูแลเด็กที่มีภาวะบกพร่องด้านการเรียน

description: การวิจัยครั้งนี้เป็นการวิจัยกึ่งทดลอง (Quasi–experimental research) ศึกษา 2 กลุ่ม วัดผลก่อนและหลังการทดลอง วัตถุประสงค์ เพื่อศึกษาผลของโปรแกรมการดูแลสุขภาพเด็กที่มีภาวะบกพร่องด้านการเรียนของผู้ดูแลเด็กกลุ่มตัวอย่างในการวิจัย คือ ผู้ดูแลเด็กที่ดูแลเด็กที่มีภาวะบกพร่องด้านการเรียนในพื้นที่จังหวัดอ่างทองจำนวน 60 คน แบ่งเป็น 2 กลุ่มๆละ 30 คน สุ่มกลุ่มตัวอย่างอย่างง่ายเข้าร่วมโปรแกรมการดูแลสุขภาพแบบองค์รวมและกลุ่มได้รับการดูแลตามปกติ เครื่องมือที่ใช้เป็นแบบสอบถามพฤติกรรมการดูแลสุขภาพองค์รวมของเด็กที่มีภาวะบกพร่องด้านการเรียนของผู้ดูแลเด็กได้ค่าดัชนีความตรงของเนื้อหาเท่ากับ.82 และค่าความเชื่อมั่นโดยใช้สูตรสัมประสิทธิ์แอลฟ่าของครอนบาค เท่ากับ .94 โปรแกรมการดูแลสุขภาพแบบองค์รวมโดยมีระยะเวลาการทดลอง 10สัปดาห์ ซึ่งผู้วิจัยได้สร้างขึ้นด้วยพื้นฐานแนวคิดของแลนดรัม (Landrum et al, 1993)ประกอบด้วย 4 มิติได้แก่ กาย จิต สังคม และจิตวิญญาณ โดยใช้กระบวนการ PDCA : plan-do-check-act เพื่อเป็นการควบคุมตรวจสอบและปรับปรุงพฤติกรรมการดูแลเด็กของผู้ดูแลเด็กอย่างต่อเนื่อง วิเคราะห์ข้อมูลโดยใช้สถิติเชิงพรรณนา สถิติฟิชเชอร์ แอ็กแซค (Fisher’s exact test) วิเคราะห์ข้อมูลเปรียบเทียบค่าเฉลี่ยคะแนนพฤติกรรมการดูแลสุขภาพเด็กที่มีภาวะบกพร่องด้านการเรียน ก่อนและหลังการทดลอง ใช้สถิติทีชนิดที่ไม่เป็นอิสระต่อกัน (dependence t-test) และเปรียบเทียบผลต่างของค่าเฉลี่ยคะแนนพฤติกรรมการดูแลสุขภาพเด็กกลุ่มที่ได้รับโปรแกรมการดูแลสุขภาพแบบองค์รวมและกลุ่มได้รับการดูแลตามปกติ ใช้สถิติ ชนิดที่เป็นอิสระต่อกัน (independent t-test)ผลการวิจัยพบว่า 1) พบว่าค่าเฉลี่ยคะแนนพฤติกรรมการดูแลเด็กที่มีภาวะบกพร่องด้านการเรียนในกลุ่มทดลอง จำนวน 30 คนหลังได้รับโปรแกรมการดูแลสุขภาพแบบองค์รวม (M=69.07, SD= 5.60) สูงกว่าก่อนได้รับโปรแกรมการดูแลสุขภาพแบบองค์รวม (M =49.57, SD=5.25)อย่างมีนัยสำคัญทางสถิติที่ระดับ .001 (t =16.51) 2) ผลการวิเคราะห์ผลต่างของค่าเฉลี่ยคะแนนพฤติกรรมการดูแลเด็กที่มีภาวะบกพร่องทางด้านการเรียนของผู้ดูแลเด็ก ระหว่างก่อนและหลังเข้าร่วมโปรแกรมการดูแลสุขภาพแบบองค์รวม ในกลุ่มทดลอง( =19.50) มากกว่ากลุ่มควบคุม ( =.73) อย่างมีนัยสำคัญทางสถิติที่ระดับ .001 (t =12.25)ข้อเสนอแนะ พยาบาลที่ปฏิบัติงานในระดับชุมชนหรือโรงพยาบาลส่งเสริมสุขภาพตำบลสามารถนำไปใช้ปรับเปลี่ยนพฤติกรรมการดูแลเด็กของผู้ดูแลเด็กที่มีภาวะบกพร่องด้านการเรียนในชุมชน
DOI: 10.14457/tu.the.2015.318
title: ผลของโปรแกรมการฟื้นฟูสภาวะจิตสังคมต่อคุณภาพชีวิตของผู้ป่วยยาเสพติด

description: การวิจัยครั้งนี้เป็นการวิจัยกึ่งทดลอง วัตถุประสงค์เพื่อศึกษาผลของโปรแกรมการฟื้นฟูสภาวะจิตสังคมต่อคุณภาพชีวิตของผู้ป่วยยาเสพติด กลุ่มตัวอย่างในการวิจัย คือ ผู้ป่วยยาเสพติดที่อยู่ในสถานประกอบการซึ่งผ่านการบำบัดรักษายาเสพติดและสมัครใจมารับบริการติดตามการรักษาของโรงพยาบาลในพื้นที่จังหวัดระยอง จำนวน 2 กลุ่มวัดผลก่อนและหลังการทดลอง จัดกลุ่มโดยวิธีสุ่มตัวอย่างอย่างง่าย เพื่อคัดเลือกอำเภอที่จะดำเนินการ จำนวน 1 อำเภอ และสุ่มตัวอย่างสถานประกอบการสำหรับเป็นกลุ่มควบคุม และกลุ่มทดลอง คัดเลือกผู้ที่มีคุณสมบัติตามเกณฑ์ที่กำหนดและยินดีเข้าร่วมโครงการวิจัย สำหรับกลุ่มทดลองจำนวน 30 คนและกลุ่มควบคุม จำนวน 30 คน กลุ่มทดลองได้รับโปรแกรมการฟื้นฟูสภาวะจิตสังคม จำนวน 7 ครั้ง เป็นระยะเวลา 12 สัปดาห์ ส่วนกลุ่มควบคุมได้รับการติดตามหลังการรักษาตามรูปแบบปกติ เครื่องมือที่ใช้ในการรวบรวมข้อมูล ได้แก่ แบบสอบถามประเมินคุณภาพชีวิตผู้ติดสารเสพติด และโปรแกรมการฟื้นฟูสภาวะจิตสังคม วิเคราะห์ข้อมูลโดยใช้สถิติร้อยละ และสถิติฟิชเชอร์ เอ็กแซก เทสต์ (Fisher's Exact Test)  วิเคราะห์ข้อมูลเปรียบเทียบค่าเฉลี่ยคะแนนคุณภาพชีวิต ระหว่างก่อนและหลังการทดลอง ใช้สถิติ dependence t-test และเปรียบเทียบผลต่างของค่าเฉลี่ยคะแนนคุณภาพชีวิตของกลุ่มทดลองและกลุ่มควบคุม ใช้สถิติ independent t-testผลการวิจัยพบว่า (1) ผู้ป่วยยาเสพติดหลังจากได้รับโปรแกรมการฟื้นฟูสภาวะจิตสังคม มีค่าเฉลี่ยคะแนนคุณภาพชีวิต (M = 272.93, SD = 15.67) สูงกว่าก่อนการทดลอง (M = 256.56, SD = 21.14) อย่างมีนัยสำคัญทางสถิติที่ระดับ .001 (t= 4.6)  (2) ผลต่างของค่าคะแนนเฉลี่ยคุณภาพชีวิตก่อนและหลังได้รับโปรแกรมการฟื้นฟูสภาวะจิตสังคม ของกลุ่มที่ได้รับโปรแกรมการฟื้นฟูสภาวะจิตสังคม (  = 16.37) สูงกว่ากลุ่มควบคุม( = 4.24)  ที่ได้รับการพยาบาลตามปกติอย่างมีนัยสำคัญทางสถิติที่ระดับ .001 (t=3.77)จากผลการวิจัยนี้มีข้อเสนอแนะว่าโปรแกรมการฟื้นฟูสภาวะจิตสังคมสามารถทำให้ผู้ป่วยยาเสพติดมีการเปลี่ยนแปลงของพฤติกรรมและทำให้มีคุณภาพชีวิตสูงขึ้น จึงสามารถใช้เป็นแนวทางในการบำบัดผู้ป่วยยาเสพติดในฟื้นฟูสมรรถภาพหลังการรักษา เพื่อกลับมาเป็นสมาชิกที่มีคุณค่าต่อครอบครัว สังคมต่อไป
DOI: 10.14457/tu.the.2015.319
title: การศึกษาภาวะการทำหน้าที่ของสมองและความสำเร็จของการหย่าเครื่องช่วยหายใจในผู้ป่วยบาดเจ็บสมองที่ได้รับการหย่าเครื่องช่วยหายใจ

description: การบาดเจ็บสมอง เป็นสาเหตุของภาวะพิการและการเสียชีวิตที่สำคัญของประชากรไทย ผู้ป่วยบาดเจ็บสมองจะมีพยาธิสภาพที่มีผลต่อการทำงานของสมอง การวิจัยนี้เป็นการวิจัยเชิงพรรณนาแบบสำรวจ มีวัตถุประสงค์เพื่อศึกษาภาวะการทำหน้าที่ของสมองและความสำเร็จของการหย่าเครื่องช่วยหายใจในผู้ป่วยบาดเจ็บสมองที่ได้รับการหย่าเครื่องช่วยหายใจ กลุ่มตัวอย่างผู้ป่วยบาดเจ็บสมองคัดเลือกแบบเฉพาะเจาะจงตามเกณฑ์ จำนวน 56 ราย อายุ 18 ปีขึ้นไป ที่เข้ารับการรักษาในโรงพยาบาลเขตบริการสุขภาพที่ 4 กระทรวงสาธารณสุข ระหว่างเดือนตุลาคม 2558 - เดือนเมษายน 2559 เครื่องมือที่ใช้ในการวิจัยประกอบด้วย แบบประเมินภาวะการทำหน้าที่ของสมอง ความพร้อมในการหย่าเครื่องช่วยหายใจ ความคงที่ของการหายใจและการไหลเวียนเลือด ความรู้สึกตัวกลาสโกว์ และความสำเร็จในการหย่าเครื่องช่วยหายใจ วิเคราะห์ข้อมูลโดยสถิติเชิงพรรณนา Wilcoxon signed rank test และ Mann - Whitney U test  ผลการวิจัย พบว่า1. ค่าเฉลี่ยภาวะการทำหน้าที่ของสมองโดยรวมของกลุ่มตัวอย่างก่อนหย่าเครื่องช่วยหายใจ (M = 67.68, SD = 9.81) อยู่ในระดับมากที่สุด เมื่อพิจารณาเป็นรายด้าน พบว่าด้านความรู้สึกตัว ประสาทรับสัมผัส และการเคลื่อนไหวและกำลังกล้ามเนื้อ มีค่าเฉลี่ยอยู่ในระดับมากที่สุด ส่วนด้านการรู้คิด และความตั้งใจ มีค่าเฉลี่ยอยู่ในระดับมาก 2. ผลการเปรียบเทียบค่าเฉลี่ยภาวะการทำหน้าที่ของสมองก่อนและขณะหย่าเครื่องช่วยหายใจ 2 และ 4 ชั่วโมง พบว่าค่าเฉลี่ยก่อนหย่าเครื่องช่วยหายใจสูงกว่าขณะหย่าเครื่องช่วยหายใจ 2 และ 4 ชั่วโมง ตามลำดับ โดยค่าเฉลี่ยภาวะการทำหน้าที่ของสมองก่อนและขณะหย่าเครื่องช่วยหายใจ 2 ชั่วโมง พบว่าไม่แตกต่างกัน (p = .371) ส่วนค่าเฉลี่ยภาวะการทำหน้าที่ของสมองก่อนและขณะหย่าเครื่องช่วยหายใจ 4 ชั่วโมง พบว่าแตกต่างกันอย่างมีนัยสำคัญทางสถิติ (p &lt; .001) 3. ผลการเปรียบเทียบค่าเฉลี่ยภาวะการทำหน้าที่ของสมองก่อนและขณะหย่าเครื่องช่วยหายใจ 2 และ 4 ชั่วโมง ระหว่างกลุ่มตัวอย่างที่หย่าเครื่องช่วยหายใจสำเร็จและไม่สำเร็จ พบว่าค่าเฉลี่ยภาวะการทำหน้าที่ของสมองก่อนและขณะหย่าเครื่องช่วยหายใจ 2 และ 4 ชั่วโมง ของกลุ่มที่หย่าเครื่อง ช่วยหายใจสำเร็จสูงกว่ากลุ่มที่หย่าเครื่องช่วยหายใจไม่สำเร็จ และค่าเฉลี่ยภาวะการทำหน้าที่ของสมองทั้ง 3 ระยะ ระหว่างกลุ่มที่หย่าเครื่องช่วยหายใจสำเร็จและไม่สำเร็จ พบว่าแตกต่างกันอย่างมีนัยสำคัญทางสถิติ (p &lt; .01) ผลการวิจัยครั้งนี้ทำให้ได้ข้อมูลสำคัญ ที่สามารถนำไปใช้ประเมินภาวะการทำหน้าที่ของสมองในผู้ป่วยบาดเจ็บสมองในระยะการหย่าเครื่องช่วยหายใจ และพบว่าเป็นตัวแปรที่มีอิทธิพลต่อความสำเร็จในการหย่าเครื่องช่วยหายใจ
DOI: 10.14457/tu.the.2015.320
title: ความสัมพันธ์ระหว่างคุณลักษณะของคณะกรรมการบริษัทและคุณลักษณะของคณะกรรมการตรวจสอบต่อผลการดำเนินงานของบริษัทกรณีศึกษา : บริษัทไอพีโอในประเทศไทย

description: งานวิจัยชิ้นนี้มีวัตถุประสงค์เพื่อศึกษาว่าคุณลักษณะของคณะกรรมการบริษัทและคณะกรรมการตรวจสอบมีความสัมพันธ์ต่อผลการดำเนินงานของบริษัทหรือไม่ โดยศึกษาจากกลุ่มตัวอย่างบริษัทไอพีโอที่ต่อมาจดทะเบียนในตลาดหลักทรัพย์แห่งประเทศไทย (SET) ตั้งแต่ปี พ.ศ.2545–2554 เพราะต้องการข้อมูลที่เพียงพอ มีการเก็บรวบรวมข้อมูลทุติยภูมิ (Secondary Data) จาก Datastream แบบ 56-1 รายงานประจำปี และเว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์ รวมทั้งสิ้น 4 ปี คือปีที่เข้าตลาดหลักทรัพย์แห่งประเทศไทยและ 3 ปีหลังจากนั้น โดยเก็บข้อมูลถึงปี พ.ศ.2557 และพบว่ามีบริษัทเป็นกลุ่มตัวอย่างทั้งสิ้น 60 บริษัท หรือนับเป็น 240 ตัวอย่างงานวิจัยชิ้นนี้จะใช้การวิเคราะห์สถิติเชิงพรรณนา (Descriptive Statistics) และการวิเคราะห์สถิติเชิงอนุมาน (Inferential Statistics) เพื่อหาความสัมพันธ์ระหว่างตัวแปร โดยผลที่ได้จากงานวิจัยแสดงให้เห็นว่าคณะกรรมการบริษัทที่มีคุณภาพ การมีสัดส่วนคณะกรรมการอิสระในคณะกรรมการบริษัทที่สูง และการมีคณะกรรมการตรวจสอบที่มีความรู้ด้านบัญชี/การเงิน จะทำให้มีผลการดำเนินงานของบริษัทที่ดี แต่หากบริษัทที่มีการควบตำแหน่งของประธานบริหารกับประธานบริษัทจะมีผลการดำเนินงานที่ด้อยกว่าบริษัทที่ไม่มีการควบตำแหน่ง รวมถึงการมีจำนวนครั้งการประชุมคณะกรรมการอิสระที่มากก็ส่งผลลบต่อผลการดำเนินงานของบริษัท โดยผลที่ได้จากงานวิจัย นี้ค่อนข้างสอดคล้องกับผลการวิจัยในอดีตที่ใช้กลุ่มตัวอย่างที่เป็นบริษัททั่วไปในตลาดหลักทรัพย์แห่งประเทศไทย ซึ่งสะท้อนให้เห็นว่าการกำกับดูแลกิจการที่ดีว่าส่งผลต่อผลการดำเนินงานของกิจการและเป็นประโยชน์ต่อบริษัทในตลาดหลักทรัพย์แห่งประเทศไทยที่จะนำความสัมพันธ์นี้ไปประยุกต์ใช้ให้เกิดประโยชน์ในอนาคต
DOI: 10.14457/tu.the.2015.321
title: ความสัมพันธ์ระหว่างคุณลักษณะของบริษัทกับการเปิดเผยข้อมูลด้านการวิจัยและพัฒนา: กรณีศึกษาบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้ศึกษาถึงความสัมพันธ์ระหว่างคุณลักษณะของบริษัท (ขนาดของบริษัท, ประเภทอุตสาหกรรม, การกระจุกตัวของผู้ถือหุ้น, ความสามารถในการทำกำไร, สัดส่วนหนี้สิน และบรรษัทภิบาล) กับการเปิดเผยข้อมูลด้านการวิจัยและพัฒนาของบริษัทโดยรวบรวมข้อมูลตั้งแต่ปี พ.ศ.2555-2557 จากบริษัทจดทะเบียนในตลาดหลักทรัพย์แห่งประเทศไทยที่อยู่ในดัชนี SET100 งานวิจัยนี้ประยุกต์ใช้วิธีวิเคราะห์เนื้อหา (Content Analysis) เพื่อให้ข้อมูลเกี่ยวกับปริมาณการเปิดเผยข้อมูล เรื่องที่เปิดเผยข้อมูล และช่องทางในการเปิดเผยข้อมูลด้านการวิจัยและพัฒนาผลการวิเคราะห์ความถดถอยเชิงพหุพบว่าขนาดของบริษัทมีความสัมพันธ์ในทางบวกต่อการเปิดเผยข้อมูลด้านการวิจัยและพัฒนา ขณะที่สัดส่วนหนี้สินและการกระจุกตัวของผู้ถือหุ้นของบริษัทมีความสัมพันธ์ในทางลบต่อการเปิดเผยข้อมูลด้านการวิจัยและพัฒนา แม้ว่าแนวโน้มของปริมาณการเปิดเผยข้อมูลในช่วงสามปีนั้นยังไม่ชัดเจนนัก แต่ปริมาณการเปิดเผยข้อมูลด้านการวิจัยและพัฒนาในรายงานประจำปีจากการเก็บข้อมูลในงานวิจัยนี้มีระดับต่ำกว่างานวิจัยที่ทำในประเทศมาเลเซีย ประเทศไทยจึงควรให้ความสำคัญกับการเปิดเผยข้อมูลด้านการวิจัยและพัฒนามากขึ้นเพื่อให้ข้อมูลที่เป็นประโยชน์แก่นักลงทุนและสร้างความตื่นตัวในการพัฒนาเศรษฐกิจของประเทศไทยโดยมีนวัตกรรมเป็นตัวขับเคลื่อนเศรษฐกิจ
DOI: 10.14457/tu.the.2015.322
title: การกำกับดูแลกิจการที่ส่งผลต่อการตัดสินใจของนักลงทุนสถาบันและผลตอบแทนจากนักลงทุนสถาบันที่ส่งผลต่อมูลค่ากิจการของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้ได้ศึกษาถึงความสัมพันธ์ของการกำกับดูแลกิจการที่ส่งผลต่อการตัดสินใจของนักลงทุนสถาบันและผลตอบแทนจากนักลงทุนสถาบันที่ส่งผลต่อมูลค่ากิจการ โดยมีกลุ่มตัวอย่างที่ใช้ในการศึกษาคือบริษัทที่จดทะเบียนในตลาดหลักทรัพย์แห่งประเทศไทยระหว่าง พ.ศ. 2556 - 2557              ผลการศึกษาความสัมพันธ์พบว่า กิจการที่มีการกำกับดูแลกิจการที่ดีจะสามารถดึงดูดให้นักลงทุนสถาบันตัดสินใจลงทุนในกิจการมากขึ้นได้อย่างมีนัยสำคัญ และการมีนักลงทุนสถาบันเข้ามาลงทุนในสัดส่วนที่มากขึ้นจะส่งผลตอบแทนให้กิจการดังกล่าวมีมูลค่ากิจการเพิ่มมากขึ้นตามไปด้วย              แต่เมื่อพิจารณาลงไปถึงประเภทของนักลงทุนสถาบันที่แตกต่างกันพบว่า การมีนักลงทุนสถาบันต่างชาติเข้ามาลงทุนในสัดส่วนที่มากขึ้นเท่านั้น ที่จะส่งผลตอบแทนให้กิจการดังกล่าวมีมูลค่ากิจการเพิ่มมากขึ้นตามไปด้วยอย่างมีนัยสำคัญ ซึ่งอาจเป็นเพราะนักลงทุนสถาบันต่างชาติมีความเป็นอิสระและความคุ้นเคยในการปฏิบัติหน้าที่สนับสนุนให้เกิดการกำกับดูแลกิจการที่ดีมากกว่านักลงทุนสถาบันไทย ในขณะที่การจัดประเภทของนักลงทุนสถาบันออกเป็นแบบอ่อนไหวต่อแรงกดดันและไม่ได้รับผลกระทบจากแรงกดดันจากกิจการที่ไปลงทุน อาจไม่ใช่วิธีที่เหมาะสมในการศึกษาบริษัทไทย ด้วย Financial System Architecture ที่แตกต่างกันจึงทำให้นักลงทุนสถาบันที่ถูกจัดประเภทด้วยวิธีดังกล่าวไม่มีบทบาทส่งผลต่อมูลค่ากิจการได้อย่างชัดเจน
DOI: 10.14457/tu.the.2015.323
title: การศึกษาความสัมพันธ์ระหว่างการตอบสนองของนักลงทุนต่อการประกาศงบการเงินกับการตกแต่งกำไร

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างระดับการตอบสนองของนักลงทุนต่อการประกาศงบการเงิน กับการตกแต่งกำไร โดยใช้ข้อมูลการตอบสนองของนักลงทุนในช่วงปี พ.ศ. 2550 ถึง พ.ศ. 2554 และใช้ข้อมูลรายงานทางการเงินประจำปี พ.ศ. 2554 เป็นข้อมูลหลักสำหรับการศึกษา ปัจจัยด้านการตกแต่งกำไรทั้งนี้การตัดสินใจตกแต่งกำไรของผู้บริหาร จะใช้ประเด็นแรงจูงใจด้านการรายงานผลการดำเนินงานเป็นเกณฑ์ในการกำหนด ซึ่งจะทำการทดสอบสมมติฐานแรกโดยแบ่งกลุ่มตัวอย่างเป็นกลุ่มตัวอย่างที่ผู้บริหารตัดสินใจตกแต่งกำไร และกลุ่มตัวอย่างที่ผู้บริหารตัดสินใจไม่ตกแต่งกำไร และสำหรับการวัดระดับการตกแต่งกำไรของผู้บริหารจะใช้รายการคงค้างที่ขึ้นอยู่กับดุลยพินิจของผู้บริหารที่ได้จากการใช้ตัวแบบต่าง ๆ ในการคำนวณเป็นตัวแทน โดยในการทดสอบสมมติฐานที่สองนี้จะใช้ข้อมูลจากกลุ่มตัวอย่างทั้งหมดมาทำการศึกษาผลจากการวิเคราะห์ไม่พบความสัมพันธ์ที่มีนัยสำคัญระหว่างระดับการตอบสนองของนักลงทุนต่อการประกาศงบการเงิน กับการตัดสินใจตกแต่งกำไร แต่พบว่า ระดับการตอบสนองของนักลงทุนต่อการประกาศงบการเงิน มีความสัมพันธ์เชิงบวกอย่างมีนัยสำคัญกับขนาดการตกแต่งกำไร และพบว่าสภาพเศรษฐกิจของประเทศที่ตกต่ำ จะส่งผลทำให้ระดับการตอบสนองของนักลงทุนต่อการประกาศงบการเงิน มีความสัมพันธ์เชิงลบอย่างมีนัยสำคัญกับขนาดการตกแต่งกำไรในช่วงที่สภาพเศรษฐกิจของประเทศตกต่ำ
DOI: 10.17019/2016.5.3-01
title: Differences des sexes dans l adapatation psychologique face au cancer : mecanismes de defense et de coping
title: Differences in psychological adapatation: defense mechanisms and coping

description: Le cancer influence la sphere somatique et psychique du sujet qui en est atteint. Cette recherche consiste a mettre en exergue les differences dans l utilisation de strategies permettant la survie psychique face au cancer, en fonction du sexe. Cette etude retrospective a ete menee aupres de sept hommes et sept femmes, de plus de quarante-cinq ans, suivant un traitement de chimiotherapie en ambulatoire, au sein d un service d oncologie et soins palliatifs. Une grille d analyse scoree, evaluant coping et mecanismes de defense, a ete elaboree a partir d entretiens semi-directifs de suivi. Les resultats montrent que le role du genre et l identite sexuee ont un impact sur les modalites defensives, l ajustement relationnel, l expression des emotions, le rapport au corps et l investissement de la temporalite, face a l adversite. Ces differences dependent en grande partie de l influence des stereotypes sociaux concernant le genre.
description: Cancer influences the somatic and psychic sphere of the subject who is affected. This research therefore aims to highlight these gender differences in psychological survival strategies to cancer. This retrospective study was conducted among seven men and seven women, aged over forty-five, undergoing chemotherapy treatment as outpatients in an oncology and palliative care service. A scored grid of analysis, evaluating coping and defense mechanisms, was developed from semistructured interviews conducted as part of psychological counselling. Results highlight the role of gender and sexual identity have an impact on defensive operations, relational adjustment, expression of emotions, the relationship with the body and investment of temporality, in front of adversity. These differences depend largely on the influence of social stereotypes regarding gender.
DOI: 10.5255/ukda-sn-8111-3
title: 1970 British Cohort Study: Twenty-Nine-Year Follow-Up, 1999-2000: Geographical Identifiers: Secure Access
DOI: 10.5255/ukda-sn-8112-3
title: 1970 British Cohort Study: Thirty-Four-Year Follow-Up, 2004-2005: Geographical Identifiers: Secure Access
DOI: 10.5255/ukda-sn-8113-3
title: 1970 British Cohort Study: Thirty-Eight-Year Follow-Up, 2008-2009: Geographical Identifiers: Secure Access
DOI: 10.17037/data.202
title: Data for: "Investigations into the within-host genomic diversity and
 phenotypic variation of Plasmodium falciparum"
DOI: 10.1285/i20398573v1n2p124
title: Title Page
DOI: 10.1285/i20398573v1n2p126
title: Index
DOI: 10.1285/i20398573v1n2p127
title: Government, Scandals and Political Support in Italy

description: What are the political implications of government scandals? This article examines the impact of political scandals on the popularity of the Italian government. The literature on scandals shows that there is a strong relationship between scandals and the popularity of individual politicians and government leaders. Yet, the question of how scandals influence support for governments remains open. Exploring the case of Italy through the use of different data series, the article shows how sex and economic scandals have affected government popularity in 2005-2010